**«Στην αρχαία Θεσσαλονίκη, τον καιρό της πανδημίας»** εκπαιδευτικό πρόγραμμα για Γ ΄- Δ΄ Δημοτικού.



Γ΄ και Δ΄ τάξεις Δημοτικού Σχολείου

**Ώρα Έναρξης**: 09:30

**Διάρκεια:** Μία ώρα (ή δύο ώρες με μία επιπλέον δραστηριότητα, αν το τμήμα έχει περισσότερα από 18 παιδιά)

**Είσοδος ελεύθερη**

Αντλώντας έμπνευση από τη σημερινή πανδημία, το πρόγραμμα μεταφέρει τα παιδιά στο 165 μ.Χ., όταν έφτασε στη Θεσσαλονίκη η διαβόητη «Επιδημία των Αντωνίνων». Τα καλεί να πάρουν μέρος σε ένα διασκεδαστικό παιχνίδι ρόλων και ανακάλυψης, με τη βοήθεια καρτών και φωτογραφιών ορισμένων εκθεμάτων του Μουσείου. Με τον τρόπο αυτό τα παιδιά γνωρίζουν πτυχές της καθημερινής ζωής στην αρχαία Θεσσαλονίκη και προβληματίζονται πάνω στην ανάγκη άσκησης της ατομικής ευθύνης και του ορθολογισμού για την αντιμετώπιση επιδημιών και κρίσεων κάθε είδους.

**Ημερομηνίες διεξαγωγής του προγράμματος:**

Νοέμβριος: 1, 3, 4, 8, 10, 12, 17, 19, 23, 24, 30.

Δεκέμβριος: 1, 2, 8, 10, 14, 16, 22.

Ιανουάριος: 12, 14, 17, 19, 20, 24, 26, 28, 31.

--------------------------------------------------------------------------------------------------------------------------------------

**Εκπαιδευτικό πρόγραμμα:**

**«Ένας χάρτης, ένα νόμισμα, μια ιστορία για την ελευθερία»**

Ε΄ - Στ΄ Δημοτικού

**ΕΠΙΣΥΝΑΠΤΩ ΤΗΝ ΦΩΤΟ**

**Ώρα Έναρξης**: 09:30

**Διάρκεια:** Μία ώρα

**Είσοδος ελεύθερη**

**Συνδιοργάνωση:** Αρχαιολογικό Μουσείο Θεσσαλονίκης,Αρχείο Χαρτογραφικής Κληρονομιάς των Γενικών Αρχείων του Κράτους / Ιστορικό Αρχείο Μακεδονίας

**«Ένας χάρτης, ένα νόμισμα, μια ιστορία για την ελευθερία»**, εκπαιδευτικό πρόγραμμα για Ε΄ - Στ΄ Δημοτικού.

Μέσω του εκπαιδευτικού προγράμματος, που σχεδιάστηκε από κοινού με το Αρχείο Χαρτογραφικής Κληρονομιάς των Γενικών Αρχείων του Κράτους / Ιστορικό Αρχείο Μακεδονίας, θα δοθεί η δυνατότητα στους μαθητές να γνωρίσουν τη Χάρτα της Ελλάδος του Ρήγα Βελεστινλή και να κατανοήσουν την εποπτική αποτελεσματικότητα που έχει ο χάρτης ως συνοπτικός και άμεσος φορέας πληροφοριών και ιδεών.

Κατά τη διάρκεια του προγράμματος, η Χάρτα μετατρέπεται σε ένα επιτραπέζιο παιχνίδι, στο οποίο τα παιδιά καλούνται να ακολουθήσουν διαδρομές, να διαβάσουν τον χάρτη, να παρατηρήσουν τα σύμβολα, να παίξουν με τα νομίσματα, να σχολιάσουν και να πουν τις δικές τους ιστορίες, προκειμένου να ολοκληρώσουν μια περιήγηση στον χάρτη, ένα νοητό ταξίδι στους τόπους, τους μύθους και τους ανθρώπους που ενέπνευσαν μια Επανάσταση.

**Ημέρες διεξαγωγής του προγράμματος:**

Νοέμβριος 2021: 2, 9, 11, 16, 23

Δεκέμβριος 2021: 7, 9, 21

Ιανουάριος 2022: 11, 13, 18, 25, 27.